stanford-oval/wikipedia huggingface dataset:
วังนางโหง
แหล่งข้อมูลอื่น

ละครวังนางโหง เก็บถาวร 2018-01-21 ที่ เวย์แบ็กแมชชีน
เรื่องย่อละครวังนางโหง | ช่อง 7
เรื่องย่อละครวังนางโหง | Bugaboo.TV
ละคร วังนางโหง เนื้อเรื่อง | ออนไลน์ไอดอล  เก็บถาวร 2017-11-20 ที่ เวย์แบ็กแมชชีน
เรื่องย่อละครวังนางโหง (gossipstar.mthai.com)
วังนางโหง (2017) ที่สยามโซน
เรื่องย่อละคร วังนางโหง (kapook.com)
เรื่องย่อ "วังนางโหง" (mgronline.com)
↑
คณะวิทยาการจัดการและเทคโนโลยีสารสนเทศ มหาวิทยาลัยนครพนม

| --- | --- |
Faculty of Management Sciences and Information Technology, Nakhonphanom University

สถาปนา: 2 สิงหาคม พ.ศ. 2550; 17 ปีก่อน (2550-08-02)
คณบดี: สุจิรา หงษามนุษย์ (รักษาการคณบดี)
ที่อยู่: ที่ตั้ง 167 หมู่ 8 ตำบลนาราชควาย อำเภอเมืองนครพนม จังหวัดนครพนม 48000    ประเทศไทย
วารสาร: วารสารคณะเทคโนโลยีอุตสาหกรรม
สี:   สีม่วง
สถานปฏิบัติ: พื้นที่เขตกลุ่มมนุษย์ศาสตร์และสังคมศาสตร์
เว็บไซต์: www.mit.npu.ac.th 
คณะวิทยาการจัดการและเทคโนโลยีสารสนเทศ มหาวิทยาลัยนครพนม เป็นคณะ ของมหาวิทยาลัยนครพนม ตั้งอยู่ที่ 167/2 ม.8 บ.เนินสะอาด ต.นาราชควาย อ.เมือง จ.นครพนม 48000 มีนโยบายมุ่งเน้นให้เป็นสถาบันการศึกษาชั้นนำด้านบริหารธุรกิจ เทคโนโลยีสารสนเทศและการสื่อสาร เป็นที่ยอมรับในภาคตะวันออกเฉียงเหนือ ระดับชาติ และอนุภาคลุ่มน้ำโขง ซึ่งสิ่งสำคัญ คือ การผลิตบัณฑิตที่ดีและเก่ง เป็นที่ต้องการของสังคม ชุมชน และระดับประเทศต่อไป
ประวัติ

"คณะวิทยาการจัดการและเทคโนโลยีสารสนเทศ" จัดตั้งขึ้นตามโครงสร้างของตาม ประกาศกฎกระทรวง จัดตั้งส่วนราชการในมหาวิทยาลัยนครพนม พ.ศ. 2550 เมื่อวันที่ 2 สิงหาคม 2550  โดยจัดการสอนในระดับปริญญา เพื่อตอบสนองยุทธศาสตร์ชาติและผลิตกำลันคนด้านวิทยาการจัดการบริหารธุรกิจ และด้านเทคโนโลยีสารสนเทศและการสื่อสาร
หลักสูตร

| คณะวิทยาการจัดการและเทคโนโลยีสารสนเทศ มหาวิทยาลัยนครพนม> ภาควิชา | คณะวิทยาการจัดการและเทคโนโลยีสารสนเทศ มหาวิทยาลัยนครพนม> ระดับปริญญาตรี | คณะวิทยาการจัดการและเทคโนโลยีสารสนเทศ มหาวิทยาลัยนครพนม> ระดับปริญญาโท | คณะวิทยาการจัดการและเทคโนโลยีสารสนเทศ มหาวิทยาลัยนครพนม> ระดับปริญญาเอก |
| --- | --- | --- | --- |
|  ภาควิชาวิทยาศาสตร์ |  หลักสูตรวิทยาศาสตรบัณฑิต (วท.บ.) สาขาวิชาเทคโนโลยีสารสนเทศและนวัตกรรมคอมพิวเตอร์  สาขาวิชาวิทยาศาสตร์การกีฬา       - แขนงวิชาการจัดการกีฬา  - แขนงวิชาการฝึกกีฬาและการออกกำลังกาย |  |  |
|  ภาควิชานิเทศศาสตร์ |  หลักสูตรนิเทศศาสตรบัณฑิต (นศ.บ.) สาขาวิชานิเทศศาสตร์ดิจิทัล |  |  |
|  ภาควิชาบริหารธุรกิจ |  หลักสูตรบริหารธุรกิจบัณฑิต (บธ.บ.) 4 ปี / เทียบโอน สาขาวิชาการจัดการ  สาขาวิชานวัตกรรมการตลาดและธุรกิจอัจฉริยะ |  หลักสูตรบริหารธุรกิจมหาบัณฑิต (บธ.ม.) สาขาวิชาการจัดการและนวัตกรรมดิจิทัล  สาขาวิชานวัตกรรมการตลาด | หลักสูตรบริหารธุรกิจดุษฎีบัณฑิต (บธ.ด.) • สาขาวิชา  นวัตกรรมการตลาด |
| ภาควิชาบัญชี | หลักสูตรบัญชีบัณฑิต (บช.บ) 4 ปี /เทียบโอน | บัญชีมหาบัณฑิต (บช.ม.) | บัญชีดุษฎีบัณฑิต (บช.ด.) |
แหล่งข้อมูลอื่น

คณะวิทยาการจัดการและเทคโนโลยีสารสนเทศ มหาวิทยาลัยนครพนม
| ด ค กรายชื่อโรงเรียนบริหารธุรกิจในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • อุบลราชธานี • บัณฑิตพัฒนบริหารศาสตร์ |  |
| สถาบันอุดมศึกษา  ในกำกับของรัฐ | เกษตรศาสตร์ (บริหารธุรกิจ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (ศิลปศาสตร์และวิทยาศาสตร์)  • เกษตรศาสตร์ (สหวิทยาการจัดการและเทคโนโลยี)  • เกษตรศาสตร์ (อุตสาหกรรมบริการ) • ขอนแก่น (บริหารธุรกิจและการบัญชี) • ขอนแก่น (สหวิทยาการ) • ขอนแก่น (บัณฑิตศึกษาการจัดการ) • จุฬาลงกรณ์ (พาณิชยศาสตร์และการบัญชี) • จุฬาลงกรณ์ (ศศินทร์) • เชียงใหม่ • แม่ฟ้าหลวง • ทักษิณ (วิทยาลัยการจัดการเพื่อการพัฒนา) • ทักษิณ (เศรษฐศาสตร์และบริหารธุรกิจ) • ธรรมศาสตร์ • บูรพา  • พะเยา • มหิดล (วิทยาลัยการจัดการ) • มหิดล (วิทยาลัยนานาชาติ) • ลาดกระบัง • วลัยลักษณ์ • ศรีนครินทรวิโรฒ • ศิลปากร (วิทยาการจัดการ) • ศิลปากร (วิทยาลัยนานาชาติ) • สงขลานครินทร์ (พาณิชยศาสตร์และการจัดการ) • สงขลานครินทร์ (วิทยาการจัดการ) |  |
| มหาวิทยาลัยราชภัฏ | นครราชสีมา • มหาสารคาม • เลย • สวนสุนันทา • อุดรธานี |  |
| มหาวิทยาลัย  เทคโนโลยีราชมงคล | ธัญบุรี • พระนคร • รัตนโกสินทร์ • ล้านนา • อีสาน (บริหารธุรกิจ) • อีสาน (บริหารธุรกิจและเทคโนโลยีสารสนเทศ) • อีสาน (เทคโนโลยีการจัดการ) |  |
| สถาบันอุดมศึกษาเอกชน | กรุงเทพ (บริหารธุรกิจ • บัญชี) • กรุงเทพธนบุรี • เชียงราย • เทคโนโลยีไทย-ญี่ปุ่น • ธุรกิจบัณฑิตย์ • พายัพ • ภาคตะวันออกเฉียงเหนือ • รังสิต • ศรีปทุม (บริหารธุรกิจ) • ศรีปทุม (บัญชี) • อัสสัมชัญ • บัณฑิตเอเซีย • อินเตอร์เทคลำปาง |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยนครพนม |
| --- | --- | --- |
| คณะ | เกษตรและเทคโนโลยี · วิทยาการจัดการและเทคโนโลยีสารสนเทศ · เทคโนโลยีอุตสาหกรรม · ศิลปศาสตร์และวิทยาศาสตร์ · ครุศาสตร์ · วิทยาศาสตร์ · วิศวกรรมศาสตร์ |  |
| วิทยาลัย | วิทยาลัยพยาบาลบรมราชชนนีนครพนม · วิทยาลัยธาตุพนม · วิทยาลัยนาหว้า · วิทยาลัยการบินนานาชาติ · วิทยาลัยการท่องเที่ยวและอุตสาหกรรมบริการ · วิทยาลัยเทคโนโลยีอุตสาหกรรมศรีสงคราม · บัณฑิตวิทยาลัย |  |
| สถาบัน | สถาบันนวัตกรรมธุรกิจและการบัญชี |  |
| โรงเรียน | โรงเรียนสาธิตแห่งมหาวิทยาลัยนครพนม พนมพิทยพัฒน์ |  |
หมวดหมู่ • โครงการ • สถานีย่อย
ก๊วนป่วนโรงเรียนศิลป์

| --- | --- |
ก๊วนป่วนโรงเรียนศิลป์
GA 芸術科アートデザインクラス (GA Geijutsuka Āto Dezain Kurasu)
แนว: ตลก, เสี้ยวชีวิต
มังงะ
เขียนโดย: ซาโตโกะ คิยูซึกิ
สำนักพิมพ์: เฮอิวะชุปปัน โฮบุนชะ
สำนักพิมพ์ภาคภาษาอังกฤษ: อเมริกาเหนือ เยนเพรสส์
นิตยสาร: คอมิกกิวต์โตะ! (2004) มังงะไทม์คิราระการัต (2005–2015)
กลุ่มเป้าหมาย: เซเน็ง
วางจำหน่ายตั้งแต่: 23 กรกฎาคม ค.ศ. 2004 – 28 ธันวาคม ค.ศ. 2015
จำนวนเล่ม: 7
อนิเมะโทรทัศน์
กำกับโดย: ฮิโรอากิ ซาคูไร
เขียนบทโดย: โทโกะ มาจิดะ
สตูดิโอ: เอไอซีพลัส+
เครือข่าย: โยมิอูริทีวี
ฉาย:  6 กรกฎาคม ค.ศ. 2009  –  21 กันยายน ค.ศ. 2009
ตอน: 12 + โอวีเอ
ก๊วนป่วนโรงเรียนศิลป์ (ญี่ปุ่น: GA 芸術科アートデザインクラス; โรมาจิ: GA Geijutsuka Āto Dezain Kurasu) เป็นมังงะสี่ช่องเซเน็งญี่ปุ่นวาดโดย ซาโตโกะ คิยูซึกิ ตีพิมพ์ครั้งแรกลงใน คอมิกกิวต์โตะ! นิตยสารแนวมังงะสี่ช่องโมเอะของสำนักพิมพ์เฮอิวะชุปปัน ตั้งแต่ฉบับแรกเมื่อวันที่ 23 กรกฎาคม ค.ศ. 2004 จนถึงฉบับสุดท้าย (ฉบับที่สาม) หลังมังงะตอนเดียวจบปรากฏใน มังงะไทม์คิราระการัต นิตยสารเซเน็งของสำนักพิมพ์โฮบุนชะ ฉบับเดือนสิงหาคม ค.ศ. 2005 มังงะก็เริ่มตีพิมพ์ลงในนิตยสารดังกล่าวตั้งแต่ฉบับเดือนพฤศจิกายน ค.ศ. 2005 จนถึงฉบับเดือนธันวาคม ค.ศ. 2015 เยนเพรสส์ ประกาศที่งานคอมิกคอน เมื่อ ค.ศ. 2008 ได้รับอนุญาตให้วางจำหน่ายมังงะเป็นภาษาอังกฤษในอเมริกาเหนือ มังงะได้รับการดัดแปลงเป็นอนิเมะโดยเอไอซีพลัส+ ออกอากาศระหว่างวันที่ 6 กรกฎาคม ถึง 21 กันยายน ค.ศ. 2009
สรุป

เด็กสาวห้าคน ได้แก่ คิซารากิ, มิยาบิ, โทโมคาเนะ, นามิโกะ และมิกิ อยู่ในชั้นเรียนศิลปะการออกแบบฝ่ายศิลป์ที่โรงเรียนอายาโนอิ ซึ่งพวกเธอจะได้เรียนรู้การออกแบบกราฟิก เทคนิคทางศิลปะ และวิชาอื่น ๆ เรื่องราวจะเล่าถึงชีวิตประจำวันของพวกเธอ และกิจกรรมของครูบางคนและสมาชิกชมรมศิลปะของโรงเรียน
แหล่งข้อมูลอื่น

Official GA Geijutsuka Art Design Class anime site (ญี่ปุ่น)
Mania.com review of vol. 1 เก็บถาวร 2009-06-02 ที่ เวย์แบ็กแมชชีน
Pop Culture Shock review of vol. 2
นรธาเมงสอ

| นรธาเมงสอ> พระเจ้าเชียงใหม่  ภายใต้การปกครองของพม่า  |
| --- | --- |
ครองราชย์: 28 มกราคม พ.ศ. 2122 – 2150
ราชาภิเษก: 2 กรกฎาคม พ.ศ. 2122
ก่อนหน้า: พระนางวิสุทธิเทวี
ถัดไป: พระช้อย

ประสูติ: พ.ศ. 2094/5 ตองอู
พิราลัย: พ.ศ. 2150 เวียงเชียงใหม่ แคว้นล้านนา
ฝังพระศพ: วัดกู่เต้า
มเหสี: พระนางสิ่นผยู่ฉิ่งแหม่ด่อ
พระราชบุตร: โยธยามิบะยา  (บาเยงนมะด่อ) พระธิดา พระมเหสีในสมเด็จพระนเรศวรมหาราช พระทุลอง (มิงตาตุลอง) พระโอรส พระชัยทิพ (มิงแยทิปปะ) พระโอรส  พระช้อย (สโดจอ) พระโอรส มิงแย นรธา พระโอรส เจ้าเมืองพินยา ขิ่งมแวมิ พระธิดา มิงอะ-ลัต พระธิดา มิงอะ-ทเว พระธิดา มิงอะ-เง พระธิดา ฉิ่งแม-ควา พระธิดา มเหสีพระหน่อแก้วกุมารแห่งล้านช้าง ฉิ่งซา พระโอรส
ราชวงศ์: ราชวงศ์ตองอู
พระราชบิดา: พระเจ้าบุเรงนอง
พระราชมารดา: พระนางราชเทวีแห่งหงสาวดี
ศาสนา: พุทธเถรวาท
นรธาเมงสอ หรือ นรทามางจอ (พม่า: နော်ရထာ မင်းစော, ออกเสียง: [nɔ̀jətʰà mɪ́ɰ̃ sɔ́] นอยะทามี่นซอ) หรือ สาวัตถีนรถามังคะยอ (ไทยถิ่นเหนือ: ; ตำนานพื้นเมืองเชียงใหม่) หรือ เมงซานรธามังคุย (พงศาวดารโยนก) พระนามเดิมว่ามังสาจัจ (မင်းသားစစ်)[ต้องการอ้างอิง] เป็นพระเจ้าเชียงใหม่ผู้ปกครองแคว้นล้านนา ในช่วง พ.ศ. 2121–2150 (29 ปี) พระองค์เป็นพระราชโอรสในพระเจ้าบุเรงนองกับพระนางราชเทวีแห่งหงสาวดี ที่ส่งมาปกครองล้านนา จนกระทั่ง พ.ศ. 2127 เมื่อสมเด็จพระนเรศวรมหาราชแห่งกรุงศรีอยุธยาทรงประกาศอิสรภาพจากพม่า จึงทรงพยายามรวบรวมแผ่นดินอีกครั้ง พระองค์ทรงตีแคว้นล้านนาได้ทั้งหมด นรธาเมงสอต่อสู้มิได้ จึงทรงยอมสวามิภักดิ์เป็นประเทศราชในปี พ.ศ. 2139 แต่สมเด็จพระนเรศวรมหาราชก็ทรงให้นรธาเมงสอปกครองต่อไป อย่างไรก็ตาม พระองค์ได้ถวายพระธิดาเป็นพระมเหสีในสมเด็จพระนเรศวรมหาราชด้วย โดยปรากฏในโคลงบทที่ 21 ความว่า
| 0 | 1 | 2 |
| --- | --- | --- |
| นอเรศขอเจื่องเจ้า |  | สาวกระสัตร |
| เทียมแท่นเสวยสมบัติ |  | โกถเคล้า |
| แล้วเล่าลูกชายถัด |  | เป็นแขก เขรยเอย |
| หวังว่าจักบางเส้า |  | เล่าซ้ำแถมถม ฯ |
ในวัฒนธรรมสมัยนิยม

มีนักแสดงผู้รับบท นรธาเมงสอ ได้แก่
ณพสิทธิ์ เที่ยงธรรม จากละครเรื่อง กษัตริยา (2546)
ชลิต เฟื่องอารมย์ จากภาพยนตร์เรื่อง ตำนานสมเด็จพระนเรศวรมหาราช (2550 – 2558)
สุรจิต บุญญานนท์ จากละครเรื่อง ขุนศึก (2555)
ปวริศร์ มงคลพิสิฐ จากละครเรื่อง ตำนานสมเด็จพระนเรศวรมหาราช เดอะซีรีส์ (2560)
โตเกียวสกายทรี

| โตเกียวสกายทรี |
| --- | --- |
東京スカイツリー

โตเกียวสกายทรีมองจากแม่น้ำซูมิดะ, พฤศจิกายน ค.ศ. 2023
th
ข้อมูลทั่วไป
สถานะ: เสร็จสมบูรณ์
สถาปัตยกรรม: อนาคตนิยมใหม่
ที่ตั้ง: เขตซูมิดะ โตเกียว ประเทศญี่ปุ่น
พิกัด: 35°42′36″N 139°48′39″E﻿ / ﻿35.7101°N 139.8107°E﻿ / 35.7101; 139.8107
เริ่มสร้าง: 14 กรกฎาคม 2008; 16 ปีก่อน (2008-07-14)
วางยอด: 18 มีนาคม 2011; 13 ปีก่อน (2011-03-18)
แล้วเสร็จ: 29 กุมภาพันธ์ 2012; 13 ปีก่อน (2012-02-29)
เปิดใช้งาน: 22 พฤษภาคม 2012; 12 ปีก่อน (2012-05-22)
ค่าก่อสร้าง: 65,000 ล้านเยน
เจ้าของ: โทบุเรลเวย์ผ่านบริษัท โทบุทาวเวอร์สกายทรี จำกัด [ja] บริษัทในเครือที่ถือหุ้นทั้งหมด
ความสูง
เสาอากาศ: 634.0 m (2,080 ft)
หลังคา: 495.2 m (1,625 ft)
ชั้นบนสุด: 451.2 m (1,480 ft)
ข้อมูลทางเทคนิค
ลิฟต์: 13
การออกแบบและการก่อสร้าง
สถาปนิก: นิกเก็งเซ็กเก
ผู้พัฒนาโครงการ: โทบุเรลเวย์
ผู้รับเหมาก่อสร้าง: บริษัทโอบายาชิ
เว็บไซต์
www.tokyo-skytree.jp/en/
โตเกียวสกายทรี (ญี่ปุ่น: 東京スカイツリー; โรมาจิ: Tōkyō Sukaitsurī; ทับศัพท์: โทเกียวซุไกสึรี; อังกฤษ: Tokyo Skytree หรือ Tokyo Sky Tree) เป็นหอกระจายคลื่นและสังเกตการณ์ตั้งอยู่ที่เขตซูมิดะ กรุงโตเกียว ประเทศญี่ปุ่น ถือเป็นหอคอยที่สูงที่สุดในประเทศญี่ปุ่นนับตั้งแต่เปิดใช้งานใน ค.ศ. 2012 และมีความสูงสูงสุดที่ 634 เมตร (2,080 ฟุต) ในช่วงต้น ค.ศ. 2011 ทำให้เป็นหอคอยที่สูงที่สุดในโลกแทนที่แคนตันทาวเวอร์ และเป็นโครงสร้างที่สูงเป็นอันดับ 3 ของโลก (เป็นรองเพียงเมอร์เดกา 118 (678.9 เมตร หรือ 2,227 ฟุต) และบุรจญ์เคาะลีฟะฮ์ (829.8 เมตร หรือ 2,722 ฟุต))
หอคอยนี้เป็นสถานีถ่ายทอดสัญญาณโทรทัศน์และวิทยุหลักสำหรับภูมิภาคคันโต โดยโตเกียวทาวเวอร์ที่เก่ากว่าไม่สามารถส่งสัญญาณโทรทัศน์ภาคพื้นดินระบบดิจิทัลให้ครอบคลุม เนื่องจากรอบตัวหอคอยมีอาคารและตึกสูงจำนวนมาก สกายทรีสร้างแล้วเสร็จในวันที่ 29 กุมภาพันธ์ ค.ศ. 2012 จากนั้นจึงเปิดให้บุคคลทั่วไปเข้าชมในวันที่ 22 พฤษภาคม ค.ศ. 2012 หอคอยแห่งนี้เป็นศูนย์กลางการพัฒนาเชิงพาณิชย์ขนาดใหญ่ที่ได้รับทุนสนับสนุนจากโทบุเรลเวย์ (ที่ถือครองพื้นที่) และกลุ่มผู้แพร่ภาพกระจายเสียงภาคพื้นดินจำนวน 6 ราย นำโดย NHK หอคอยนี้ตั้งอยู่ทางตะวันออกเฉียงเหนือของสถานีรถไฟโตเกียวห่างออกไป 7 กิโลเมตร
ชื่อและความสูง

ในช่วงตุลาคมถึงพฤศจิกายน ค.ศ. 2007 มีการรวบรวมข้อเสนอแนะจากประชาชนทั่วไปเพื่อตั้งชื่อหอคอย เมื่อวันที่ 19 มีนาคม ค.ศ. 2008 คณะกรรมการได้คัดเลือกชื่อเข้าชิงขั้นสุดท้ายจำนวน 6 ชื่อ ได้แก่: "โตเกียวสกายทรี" (ญี่ปุ่น: 東京スカイツリー; โรมาจิ: Tōkyō Sukaitsurī; "Tokyo sky tree"), "โตเกียวเอโดะทาวเวอร์" (ญี่ปุ่น: 東京EDOタワー; โรมาจิ: Tōkyō Edo Tawā; "Tokyo Edo tower"), "ไรซิงทาวเวอร์" (ญี่ปุ่น: ライジングタワー; โรมาจิ: Raijingu Tawā; "Rising tower"), "หอคอยแห่งอนาคต" (ญี่ปุ่น: みらいタワー; โรมาจิ: Mirai Tawā; ทับศัพท์: มิไรทาวเวอร์; "Tower of the future"), "หอคอยแห่งความฝัน" (ญี่ปุ่น: ゆめみやぐら; โรมาจิ: Yumemi Yagura; ทับศัพท์: ยูเมมิ ยางูระ; "Dream lookout") และ "ไรซิงอีสต์ทาวเวอร์" (ญี่ปุ่น: ライジングイーストタワー; โรมาจิ: Raijingu Īsuto Tawā; "Rising east tower") ชื่อโดยตัดสินชื่อทางการจากการลงคะแนนเสียงทั่วประเทศ และประกาศเมื่อวันที่ 10 มิถุนายน ค.ศ. 2008 ว่า "โตเกียวสกายทรี" เป็นชื่อที่ได้รับคะแนนโหวตมากที่สุดที่ประมาณ 33,000 คะแนน (30%) จากผู้ลงคะแนนทั้งหมด 110,000 คน โดยชื่อที่ได้รับความนิยมเป็นอันดับสองคือ "โตเกียวเอโดะทาวเวอร์"
ความสูง 634 m (2,080 ft) ได้รับการกำหนดเพื่อให้จำได้ง่าย โดยตัวเลข 6 (mu), 3 (sa) และ 4 (shi) รวมกันเป็นชื่อ "มูซาชิ" ชื่อเก่าของภูมิภาคที่โตเกียวสกายทรีตั้งอยู่
เส้นเวลา > 2008

โตเกียวสกายทรีขณะกำลังก่อสร้างในเดือนพฤศจิกายน ค.ศ. 200914 กรกฎาคม ค.ศ. 2008: ทำพิธี ณ สถานที่ดังกล่าว เพื่อเป็นจุดเริ่มต้นการก่อสร้าง
การเปิดตัว

เมื่อวันเปิดบริการสกายทรีใกล้มาถึง มีรายงานว่าผู้คนต่างเข้าแถวรอซื้อตั๋วนานถึงหนึ่งสัปดาห์ เมื่อถึงเวลาเปิดให้บริการ การจองตั๋วขึ้นหอคอยในช่วงสองเดือนแรกของการเปิดทำการเต็มเรียบร้อยแล้ว วันเปิดทำการดึงดูดฝูงชนจำนวนหลายหมื่นคน แม้ว่ามีฝนตกหนักจนบดบังทัศนียภาพจากจุดชมวิวของหอคอย นอกจากนี้ ลมแรงยังบังคับให้ต้องปิดลิฟต์ 2 ตัว ทำให้ผู้เข้าชมบางส่วนต้องติดอยู่บนจุดชมวิวชั่วครู่
โทบุรายงานว่า มีผู้เข้าชมสกายทรีในสัปดาห์แรกถึง 1.6 ล้านคน ผู้อยู่อาศัยในพื้นที่รายงานว่าการที่นักท่องเที่ยวหลั่งไหลเข้ามาสร้างความวุ่นวายให้กับความสงบสุขในชุมชน และจนถึงตอนนี้ก็ยังไม่สร้างประโยชน์ทางเศรษฐกิจให้กับส่วนท้องถิ่นมากนัก
ภาพ

ภาพพาโนรามาของโตเกียวมองจากโตเกียวสกายทรี
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สหรัฐ  ญี่ปุ่น  เช็กเกีย 
ภูมิศาสตร์:  Structurae 
ภาพหน้าตัดของหอคอยแบ่งเป็นรูปรูปสามเหลี่ยมด้านเท่าบนพื้น แล้วค่อยกลายเป็นรูปวงกลมที่ความสูง 320 เมตร
พระเมกุฏิสุทธิวงศ์

| พระเมกุฏิสุทธิวงศ์ |
| --- | --- |

พระเจ้าเชียงใหม่
ครองราชย์: พ.ศ. 2094–2101
ราชาภิเษก: แรม 10 ค่ำ เดือน 4 (เหนือ) โรงหลวง
ก่อนหน้า: สมเด็จพระไชยเชษฐาธิราช
พระเจ้าเชียงใหม่  ภายใต้การปกครองของพม่า 
ครองราชย์: พ.ศ. 2101–2107
ถัดไป: พระนางวิสุทธิเทวี

มเหสี: พระอัครราชมเหสีเจ้า
ราชวงศ์: มังราย
พระราชมารดา: พระอัครราชมาดา พระมหาเทวีเจ้า
พระเป็นเจ้าแม่กุ (ไทยถิ่นเหนือ: , ปรากฏในตำนานพื้นเมืองเชียงใหม่), พระเมกุฏิสุทธิวงศ์ (ไทยถิ่นเหนือ: , ปรากฎในพงศาวดารโยนก), พญาเมกุ หรือเจ้าขนานแม่กุ ส่วนพม่าเรียกว่า         ยูนบะหยิ่น (พม่า: ယွန်းဘုရင်, Yun Bayin "กษัตริย์ของชาวยวน"), พระสัง, พระสังข์ หรือ พระสาร (ဗြသံ) เป็นอดีตเจ้านายเมืองนาย และเป็นพระเจ้าเชียงใหม่ผู้สืบเชื้อสายมาจากพญามังราย ภายหลังอาณาจักรล้านนาได้พ่ายแพ้แก่พม่าในรัชสมัยพระเจ้าบุเรงนอง พระเมกุฏิสุทธิวงศ์จึงถูกนำไปเป็นองค์ประกันในพม่าก่อนพิราลัยที่นั่นด้วยโรคบิด
การพิราลัยด้วยพระโรคบิดของพระองค์นั้น ทางคติพม่าถือว่าเป็นการตายร้าย น่าสังเวชเวทนา จึงกลายเป็นนัตตระกูลสูงหนึ่งจากทั้งหมดสามสิบเจ็ดตน พระสาทิสลักษณ์ของพระองค์ในรูปลักษณ์ของนัตมีลักษณะคือ ประทับนั่งชันพระชานุขวา พระหัตถ์ขวาถือพระแสงดาบพาดพระอังสาเบื้องขวา และพระหัตถ์ซ้ายวางบนพระชานุซ้าย
พระราชประวัติ > พระชนม์ชีพตอนต้น

พระเมกุฏิสุทธิวงศ์ มีพระนามเดิมว่าท้าวแม่กุ พระราชประวัติในช่วงต้นแทบไม่ปรากฏเลย ทราบแต่เพียงว่าแต่เดิมเป็นเจ้านายจากเมืองนายในหัวเมืองเงี้ยวซึ่งมีเชื้อสายราชวงศ์มังราย ไม่ปรากฏพระนามพระราชชนก ทราบแต่เพียงว่าพระราชชนกนั้นสืบเชื้อสายมาจากขุนเครือ ซึ่งเป็นพระราชโอรสในพญามังรายที่ไปครองเมืองนาย อันเป็นดินแดนที่มีชาวไทใหญ่อยู่เป็นจำนวนมาก แต่ภายหลังขุนเครือทรงพยายามที่จะชิงราชบัลลังก์ของพญาไชยสงครามพระเชษฐาแต่ไม่สำเร็จ และถูกเจ้าน้ำท่วมสังหารในเวลาต่อมา บางแห่งก็ว่ายึดสำเร็จ แต่ภายหลังถูกจับได้ จึงถูกขังไว้จนถึงแก่กรรม อย่างไรก็ตาม แม้ว่าเมืองนายจะมีเจ้านายเป็นเครือญาติกับกษัตริย์ล้านนา ทว่าเมืองนายคุกคามเมืองเชียงใหม่ในบางโอกาส บางครั้งก็ตกเป็นประเทศราชของล้านนาในช่วงเวลาที่ล้านนารุ่งเรือง
ส่วนพระราชชนนีของพระเมกุฏิสุทธิวงศ์ก็ไม่ปรากฏพระนามเช่นกัน แต่พระราชชนนีนี้ยังมีพระชนม์ชีพอยู่จนกระทั่งพระเมกุฏิสุทธิวงศ์เสวยราชย์ครองล้านนา ปรากฏพระนามในจารึกวัดพระธาตุศรีจอมทองว่า "พระอัครราชมาดา พระมหาเทวีเจ้า" ซึ่ง รศ. ดร. สุเนตร ชุตินธรานนท์ได้สันนิษฐานว่าพระราชชนนีของพระองค์คือพระนางวิสุทธิเทวี ที่ครองเมืองเชียงใหม่ต่อจากพระเมกุฏิสุทธิวงศ์หลังถูกพระเจ้าบุเรงนองยึดครอง โดยให้เหตุผลว่าเป็นหลักประกันเพื่อมิให้เจ้าแผ่นดินพระองค์ใหม่คิดแข็งเมืองต่อพม่า
ใน พระราชพงศาวดารพม่า ระบุว่า พระเมกุฏิสุทธิวงศ์หรือพระสารเป็นพระราชโอรสของพญาขยัน และเป็นพระราชนัดดาสอนะยัต (พญายอดเชียงราย) ซึ่งพญาขยันเสวยราชย์ก่อนพระอนุชาเมืองอี (พระเมืองแก้ว) ส่วนเพ็ญสุภา สุขคตะ ว่าพระเมกุฏิสุทธิวงศ์เป็นพระราชโอรสของพระเมืองแก้วกับพระนางวิสุทธิเทวี และกล่าวว่าพระนางวิสุทธิเทวีเป็นเจ้าหญิงไทใหญ่จากเมืองนาย
พระราชประวัติ > เสวยราชย์

ก่อนหน้านี้อาณาจักรล้านนามีความสัมพันธ์อันดีกับอาณาจักรล้านช้างและกลายเป็นรัฐเครือญาติกันผ่านการอภิเษกสมรสระหว่างนางยอดคำพระราชธิดาในพระเมืองเกษเกล้า กับพระยาโพธิสาลราชพระเจ้าล้านช้าง มีพระราชโอรสด้วยกันพระองค์หนึ่งคือเจ้าเชษฐวงษ์ ซึ่งต่อมาได้เป็นพระอุปโยวราช เมื่อพระเมืองเกษเกล้าเสด็จสวรรคต ล้านนาเกิดกลียุคมีสงครามยาวนาน พระนางจิรประภาเทวีจึงเสวยราชย์ ช่วงนั้นได้เกิดกบฏชาวไทใหญ่และการรุกรานของอาณาจักรอยุธยา ทั้งขุนนางแห่งล้านนาเองก็มีอำนาจเหนือกษัตริย์เสียด้วย ล้านช้างที่ขณะนั้นกำลังเจริญรุ่งเรืองสูงสุดจึงเข้าแทรกแซงเพื่อช่วยเหลือล้านนาจนฝ่ายอยุธยาพ่ายแพ้ไป พระยาโพธิสาลราชในฐานะผู้ปกป้องล้านนาจึงมีความชอบยิ่งนัก ได้นำพระราชโอรสคือเจ้าเชษฐวงษ์ผู้เป็นหน่อเนื้อเชื้อไขของพญามังรายทางฝ่ายมารดาขึ้นครองล้านนา มหาเทวีจิรประภาสละราชสมบัติให้พระอุปโยวราชครองราชย์ในปี พ.ศ. 2089 ทรงพระนาม พระเป็นเจ้าอุปปโยวราชะ
ครั้นในปี พ.ศ. 2090 พระยาโพธิสาลราชสวรรคตกะทันหัน พระเป็นเจ้าอุปปโยวราชะเสด็จกลับไปครองราชย์ล้านช้างในปีนั้น ทรงพระนามว่าสมเด็จพระไชยเชษฐาธิราช และได้นำมหาเทวีจิรประภาและพระแก้วมรกตไปล้านช้างด้วย อาณาจักรล้านนาว่างกษัตริย์และเกิดการแย่งชิงอำนาจกันระหว่างขุนนางกลุ่มต่าง ๆ ช่วงปี พ.ศ. 2091-2094 ล้านนาได้เข้าสู่กลียุคอีกครั้ง สุดท้ายขุนนางล้านนามีมติว่าพระเจ้าไชยเชษฐาธิราชคงไม่เสด็จกลับมาแล้ว จึงเห็นควรให้อัญเชิญพระเมกุฏิสุทธิวงศ์ เจ้านายเมืองนายผู้มีเชื้อสายแห่งราชวงศ์มังรายมาเสวยราชย์แทน ซึ่งจากจารึกวัดเชียงสา จะพบว่าเนื้อหาเขียนว่าพระองค์อ้างสิทธิ์เหนือดินแดนล้านช้างเสียด้วย
หลังพระเมกุฏิสุทธิวงศ์เสวยราชย์ได้ไม่ช้านานนัก พระเจ้าไชยเชษฐาธิราชที่ขณะนั้นได้เสวยราชย์ครองล้านช้างแล้วไม่พอพระราชหฤทัย ที่ขุนนางล้านนาอัญเชิญพระเมกุฏิสุทธิวงศ์มาเสวยราชย์โดยที่พระเจ้าไชยเชษฐาธิราชมิทรงเห็นชอบ จึงนำไปสู่การยกทัพไปตีเมืองเชียงแสนในปี พ.ศ. 2098
พระเมกุฏิสุทธิวงศ์ทรงพยายามแก้ไขปัญหาการขาดฐานอำนาจในเชียงใหม่ด้วยการนำขุนนางจากเมืองนายติดตามเข้ามา ขุนนางท้องถิ่นล้านนาจึงไม่พอใจนักที่ถูกลดทอนบทบาทลง ซึ่งใน ตำนานเมืองเชียงใหม่ ระบุว่า การกระทำของพระองค์ผิดจารีตล้านนาเพราะใช้จารีตเงี้ยว ส่งผลให้บ้านเมืองเสื่อม ทั้งทรงรักษาสัมพันธภาพอันดีกับเมืองนายอย่างใกล้ชิด หากฝ่ายหนึ่งฝ่ายใดมีสงคราม อีกฝ่ายหนึ่งก็จะช่วยร่วมรบด้วย การกระทำของพระเมกุฏิสุทธิวงศ์เสมือนการชักน้ำเข้าลึกชักศึกเข้าบ้าน เพราะทรงช่วยเหลือเมืองนายที่ถูกพระเจ้าบุเรงนองทรงล้อมไว้ ด้วยเหตุนี้พระเจ้าบุเรงนองจึงดำเนินการปราบปรามล้านนาในเวลาต่อมา
พระราชกรณียกิจ > เศรษฐกิจ

อาณาจักรล้านนามีเศรษฐกิจที่ย่ำแย่มานานเพราะปัญหาการแย่งชิงอำนาจกันระหว่างกษัตริย์กับขุนนางอันยาวนาน ทั้งมีปัจจัยภายนอกที่มาจากการรุนรานของรัฐที่เข้มแข็งกว่า สภาพเศรษฐกิจในรัชกาลพระเมกุฏิสุทธิวงศ์ปรากฏในพับสาเรื่องประวัติศาสตร์ กฎหมายโบราณ ต้นฉบับของวัดป่าลาน อำเภอสันป่าตอง จังหวัดเชียงใหม่ เป็นหลักฐานชิ้นเดียวที่กล่าวถึงเศรษฐกิจในยุคนั้น โดยอธิบายไว้ว่า  (คำอธิบายในวงเล็บเป็นของศาสตราจารย์สรัสวดี อ๋องสกุล)
...ท้าวพระญาเสนาอามาตย์บ่ควรดีลิดม้างสีมาบ้านเมืองอันใหญ่หนักแท้มี ๓ ประการ
คือม้างหลักพัน ๑ ม้างไสเมือง ๒ ทีอันหนึ่ง ลัดเบี้ยลง หื้อย้อนเสียร้อยนับว่าหื้อพอร้อย
เหตุ ๓ ประการนี้ ขึดแพ้ตัวแพ้บ้านแพ้เมืองแล [ทำร้ายตัวเองและบ้านเมือง] เปนดั่ง
พระเมืองแก้ว แต่งเบี้ย ๙๘ หื้อเปน ๑๐๐ ท้าวอ้ายเกล้า [พระเมืองเกษเกล้า] แต่งเบี้ย ๘๐ เปน ๑๐๐
ท้าวชาย แต่งเบี้ย ๗๐ เปน ๑๐๐ ท้าวอุปโย [พระเจ้าไชยเชษฐาธิราช] แต่งเบี้ย ๖๐ เปน ๑๐๐
พระแม่กุ แต่งเบี้ย ๕๘ เปน ๑๐๐ เหตุ ๓ ประการนี้ แพ้เจ้าเมืองแพ้บ้านเมืองแล อันใดก็ดี บ่พอหมื่นว่าหมื่น
บ่พอ ๑๐๐๐ ว่า ๑๐๐๐ บ่พอ ๑๐๐ ว่า ๑๐๐ ย่อมหื้อวินาสฉิบหายแล...
จากหลักฐานดังกล่าวแสดงให้เห็นว่าสภาพเศรษฐกิจของล้านนาค่อย ๆ เสื่อมทรามและทรุดลงตามลำดับ เนื่องจากปัญหาค่าเงินตกต่ำหรือที่เรียกว่าการ "ลัดเบี้ยลง" คือการลดค่าเงิน เนื่องจากปัญหาเงินเฟ้อ ซึ่งย่ำแย่มาตั้งแต่รัชกาลพระเมืองแก้ว เรื่อยมาจนถึงรัชกาลพระเมกุฏิสุทธิวงศ์ถือว่าเศรษฐกิจล้านนาอยู่ในระดับหายนะขั้นสุด
และหลังพระเมกุฏิถูกถอดจากราชบัลลังก์ ส่งผลกระทบโดยตรงต่อทรัพยากรทางเศรษฐกิจที่ต้องถูกส่งไปเป็นบรรณาการแก่ราชสำนักหงสาวดี บรรดาเจ้าเมืองในล้านนาที่เคยครอบครองไพร่และส่วยอากรจึงถูกดึงรายได้ และแรงงานท้องถิ่นก็ถูกใช้ในกิจการของพม่า
พระราชกรณียกิจ > การศาสนา

พระเมกุฏิสุทธิวงศ์เป็นหนึ่งในพระมหากษัตริย์ล้านนาที่ทรงออกผนวชเป็นพระภิกษุ และในจารึกจุลคิรีระบุว่าพระองค์เป็น "ธรรมิกราชาธิราช"
ใน ตำนานพระธาตุจอมทอง ได้กล่าวถึงปี พ.ศ. 2099 ว่าพระองค์และพระราชชนนีได้อัญเชิญพระบรมธาตุจอมทองเข้าไปพระราชวังที่เชียงใหม่ด้วยความเลื่อมใสจึงถวายข้าวของเงินทอง และกัลปนาคนเป็นข้าวัดพระธาตุจอมทอง ดังปรากฏความว่า
...เมื่อนั้น พระราชบุตต์เจ้าอยู่เกล้าอยู่หัวตนเปนพระองค์ราชมาดามหาเทวี เจ้าทัง 2 พระองค์แม่ลูกทรงราชสัทธาจิ่งนิมนต์พระมหาธาตุเจ้าจอมทองเมือยังหดสรงในราชวัง ยินดีด้วยพระมหาธาตุเจ้าทัง 2 แม่ลูกก็หื้อยังมหาทานอันใหย่ คือว่า ข้าวของ เงินฅำ ข้าฅน ไร่นาที่ดิน ย่านน้ำ เครื่องทาน ขันสรง โกฎแก้วใส่ฅำประดับด้วยแก้วคอวชิระเพก [เพชร] และธารารับน้ำสรงแลสัพพเครื่องแหทังมวลอันพระรัตนราชเจ้าหื้อทานแล้วแต่ก่อน พระเป็นเจ้าทังสองแม่ลูกก็ซ้ำหื้อทานแถมเปนถ้วน 2 จิ่งพระราชอาชญาแก่มหาเสนาผู้ใหย่ทัง 4 คือว่า แสนหลวง สามล้าน จ่าบ้าน เด็กชาย ว่า ตั้งแต่นี้ไปพายหน้า ข้าพระเจ้าจอมทองนี้อย่าได้ใช้สอย...
จากตำนานดังกล่าวก็สอดรับกับจารึกวัดพระธาตุศรีจอมทองที่บันทึกว่าในปี พ.ศ. 2099 พระเมกุฏิสุทธิวงศ์และพระราชชนนีอัญเชิญพระมหาธาตุเจ้าจอมทองไปประดิษฐาน ณ หอบาตรในพระราชวัง และมีพระราชบัญชาให้รวบรวมข้าพระจากครัวเรือนต่าง ๆ ไปดูแลพระมหาธาตุจอมทอง
นอกจากนี้ยังทรงทำนุบำรุงพระพุทธศาสนาอื่น ๆ ได้แก่ ถวายที่ดินและข้าพระแก่วัดเชียงสา ทำนุบำรุงพระธาตุบนดอยน้อยที่พระนางจามเทวีทรงสร้างไว้ และอุทิศข้าพระแก่อารามป่าญางเถียงแซง เป็นต้น
พระราชกรณียกิจ > การต่างประเทศ

พระเมกุฏิสุทธิวงศ์ทรงแต่งตั้งพระยากัมพล (พระยารัตนกัมพล) ผู้มีเชื้อราชวงศ์มังรายเป็นเจ้าเมืองเชียงแสนแทนพระยาคำหมู่ ขุนนางล้านช้างที่สมเด็จพระไชยเชษฐาธิราชทรงแต่งตั้งไว้ถึงแก่กรรมในปี พ.ศ. 2097 ทำให้สมเด็จพระไชยเชษฐาธิราชไม่พอพระทัยและยกทัพไปตีเมืองเชียงแสน
นอกจากนี้ทรงมีความสัมพันธ์ทางการทูตกับเมืองนายอย่างใกล้ชิด เนื่องจากทรงสืบเชื้อสายจากเมืองนาย หากฝ่ายหนึ่งฝ่ายใดมีสงคราม อีกฝ่ายหนึ่งก็จะช่วยร่วมรบด้วย ดังในปี พ.ศ. 2098 ที่พระเจ้าไชยเชษฐาธิราชแห่งล้านช้างทรงยกทัพมาตีเมืองเชียงแสนของล้านนา เจ้าฟ้าเมืองนายก็ทรงช่วยรบที่เมืองเชียงแสน และในปี พ.ศ. 2100 เจ้าฟ้าเมืองนายถูกทัพของพระเจ้าบุเรงนองเข้าล้อม พระเมกุฏิก็ทรงช่วยด้วยการส่งอาวุธและกองกำลังไปช่วย
คติชน

บทความหลัก: นัต
พระเมกุฏิสุทธิวงศ์ถึงแก่พิราลัยด้วยพระโรคบิดขณะถูกจองจำในกรุงหงสาวดีในพม่า ซึ่งการพิราลัยด้วยพระโรคบิดของพระองค์นั้น ทางคติพม่าถือว่าเป็นการตายร้าย ตายอย่างน่าสังเวชเวทนา พระองค์จึงกลายเป็นนัตตามความเชื่อของชาวพม่า และจัดว่าเป็นนัตตระกูลสูงหนึ่งจากทั้งหมดสามสิบเจ็ดตน พระสาทิสลักษณ์ของพระองค์ในรูปลักษณ์ของนัตมีลักษณะคือ ประทับนั่งชันพระชานุขวา พระหัตถ์ขวาถือพระแสงดาบพาดพระอังสาเบื้องขวา และพระหัตถ์ซ้ายวางบนพระชานุซ้าย
สมเด็จพระราชินี

พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินีในวันพระราชพิธีบรมราชาภิเษกในปี พ.ศ. 2562
สมเด็จพระราชินี (อังกฤษ: Queen Consort) เป็นพระอิสริยยศสำหรับพระอัครมเหสีของสมเด็จพระราชาธิบดีที่ยังครองราชสมบัติอยู่ สมเด็จพระราชินีโดยมากจะทรงมีฐานันดรศักดิ์เทียบเท่าพระราชสวามี (ทั้งระบอบราชาธิปไตยที่ใช้กฎหมายซาลิก หรือ กึ่งซาลิก) และดำรงพระอิสริยยศสำหรับพระมเหสีซึ่งเทียบเท่าพระอิสริยยศกษัตริย์ของพระราชสวามีด้วย โดยส่วนใหญ่แล้วสมเด็จพระราชินีจะไม่ทรงอำนาจทางการเมืองการปกครองใดทั้งสิ้น
พระอิสริยยศ

สำหรับพระราชสวามีของสมเด็จพระราชินีนาถผู้ทรงปกครองประเทศนั้น ส่วนมากมักไม่ได้ใช้พระอิสริยยศ "พระมหากษัตริย์พระราชสวามี" (King Consort) แม้ว่าจะมีปรากฏบ้างในสมัยก่อน เช่นพระเจ้าฟรองซัวที่ 2 แห่งฝรั่งเศสทรงดำรงพระยศพระมหากษัตริย์พระราชสวามี (King consort) ใน สมเด็จพระราชินีนาถแมรีที่ 1 แห่งสกอตแลนด์ พระเจ้าเฟลิเปที่ 2 แห่งสเปน ทรงดำรงตำแหน่งพระมหากษัตริย์พระราชสวามีในสมเด็จพระราชินีนาถแมรีที่ 1 แห่งอังกฤษ ส่วนมากมักทรงได้รับพระราชทานยศ "เจ้าชาย" และมักถวายพระอิสริยยศว่า "เจ้าชายพระราชสวามี" มากกว่า
สมเด็จพระราชินี เป็นพระอิสริยยศที่เท่าเทียมกับ สมเด็จพระราชาธิบดี เหมือนดั่งที่ดยุค เท่ากับ ดัชเชส หรือ เจ้าชาย เท่ากับเจ้าหญิง ถ้าหากว่าฝ่ายชายดำรงยศอะไร ฝ่ายหญิงที่สมรสกันโดยถูกต้องตามกฎหมายก็ย่อมต้องดำรงยศนั้นที่เท่าเทียมกันด้วย สำหรับองค์กษัตริย์นั้น มีทั้งจักรพรรดิ (และจักรพรรดินี) พระราชา (และพระราชินี) เจ้าชาย (และเจ้าหญิง) แต่สำหรับประเทศที่มีระบบ "ผัวเดียวหลายเมีย" polygamy  มีกฎเกณฑ์มากกว่านั้น มิใช่เพียงว่าเป็นภรรยาของพระมหากษัตริย์และจะเป็นพระราชินีไปเสียหมด